Κατσιμίδι Αττικής

Το Κατσιμίδι είναι κορυφή της ανατολικής Πάρνηθας με υψόμετρο 830 μέτρων. Βρίσκεται βόρεια της Βαρυμπόμπης και του Τατοΐου. Στα βόρεια της κορυφής υπάρχει μικρός οικισμός που είχε δημιουργηθεί από Αρβανίτες κτηνοτρόφους. Ο οικισμός αυτός έχει ενωθεί σήμερα με τον νεόκτιστο οικισμό της Αγίας Τριάδας. 

Στην περιοχή του Κατσιμιδίου έχουν βρεθεί ίχνη οχύρωσης του 4ου αιώνα π.Χ. Η οχύρωση χρησίμευε ως παρατηρητήριο ή ως φρυκτωρίαΚαθημερινή, αρχαίοι δήμοι και οχυρά της Αττικής. Στον χώρο αυτόν λειτουργεί σήμερα πυροφυλάκιο της πυροσβεστικής υπηρεσίας. 

 Παραπομπές 

Κατηγορία:Χωριά της περιφερειακής ενότητας Ανατολικής Αττικής
Κατηγορία:Πάρνηθα